open-index/open-wikipedia-markdown huggingface dataset:
Virpi Hukka

**Virpi Hukka** (s. 11. toukokuuta 1991) on suomalainen pesäpalloilija, joka pelaa myös ringetteä. Pesäpallossa hän edustaa Manse PP-seuraa. Hänen kasvattajaseuransa on Keravan Pesis. Hän on vuoden pesäpalloilija vuonna 2019. Hukka on kuusinkertainen Superpesiksen etenijäkuningatar (vuosina 2014, 2015, 2016, 2018, 2019, 2020), Superpesiksen kärkilyöjäkuningatar (2012 ja 2020) ja pudotuspelien arvokkain pelaaja (2016).

Superpesiksen runkosarjassa Hukka on pelannut Jyväskylän Kirittärissä kausina 2011–2018 kaikkiaan 166 ottelua, joissa hän on lyönyt 77 ja tuonut 340 juoksua. Kärkilyöntipisteitä hän on kerännyt pelaamissaan runkosarjan otteluissa 933. Superpesiksen loppusarja- ja pudotuspeleissä Hukka on pelannut 53 ottelua, joissa hän on lyönyt 16 ja tuonut 95 juoksua. Tämän lisäksi hän on pelaamissaan loppusarja- ja pudotuspeliotteluissa kerännyt tililleen 275 kärkilyöntipistettä.

Vasemmalta lyövä Virpi Hukka on erityisesti sisäpelissä ollut sekä etenijä- että kärkilyöntitilastoissa kärjessä. Hän on pelannut sekä Itä–Länsi- että Liitto–Lehdistö-otteluissa ja ollut viime vuosina 2015–2016 vahva myös ulkopelissä takakentällä heittotaitonsa ansiosta.

Ringetessä Hukka edustaa pääsarjajoukkue NoU Ringetteä. Hän palasi lajin pariin kuuden vuoden tauon jälkeen syksyllä 2021. Hän edusti aiemmin tuusulalaista Blue Ringsiä.

## Saavutukset
* 5 Suomen mestaruutta: 2016, 2018, 2019, 2024, 2025
* 9 Itä–Länsi-ottelua: 2014–2019, 2021, 2023, 2025  
* Superpesiksen etenijäkuningatar (6): 2014, 2015, 2016, 2018, 2019, 2020
* Superpesiksen kärkilyöntikuningatar (2): 2012, 2020, 2025  
* Superpesiksen pudotuspelien arvokkain pelaaja (3): 2016, 2025 
* Superpesiksen kuukauden pelaaja (5): heinäkuu 2015, kesäkuu 2017, heinäkuu 2020, heinäkuu 2025, elokuu 2025  
* Vuoden pesäpalloilija: 2018, 2023, 2025  
* Kultainen maila (2): 2018, 2020

## Lähteet
Laakerisorvarinpensas

**Laakerisorvarinpensas** eli **sorvarinlaakeri** (*Euonymus japonicus*) on sorvarinpensaiden sukuun kuuluva laji. Se kuuluu kelaskasvien heimoon.

## Ulkonäkö ja koko
Lehdet sijaitsevat vastakkain. Laakerisorvarinpensaan eräällä lajikkeella on keltareunaiset lehdet.

## Levinneisyys
Laakerisorvarinpensas on kotoisin Japanista.

## Käyttö
Laakerisorvarinpensasta käytetään huonekasvina. Kasvi tarvitsee vettä runsaasti. Se kestää hyvin leikkausta ja sitä voi lisätä pistokkaista.

## Lähteet
Helttatalekana

**Helttatalekana** (*Aepypodius arfakianus*) on Kaakkois-Aasiassa tavattava isojalkakanoihin kuuluva lintulaji.

## Ulkonäkö ja elintavat
Hlttatalekana voi kasvaa korkeintaan noin 42 cm pitkäksi. Tyypillisiä piirteitä ovat naaman paljas valkoinen iho, ja tumman ruskeaa perää lukuun ottamatta kokonaan musta ruumis. 

Helttatalekanaa tavataan Indonesiassa ja Papua-Uudessa-Guineassa. Lajin elinympäristöä ovat kosteat vuoristometsät tyypillisesti 300&ndash;2&nbsp;800 metrin korkeudessa. Helttatalekanan ravintoa ovat maahan pudonneet hedelmät ja siemenet sekä hyönteiset.

## Lähteet
Amazoniankipuaja

**Amazoniankipuaja** (*Dendroplex kienerii*) eli aiemmalta nimeltään **suoranokkakipuaja** on kipuajien heimoon kuuluva varpuslintu.

## Levinneisyys
Amazoniankipujaa tavataan Koillis-Perussa, Etelä-Kolumbiassa ja Luoteis-Brasiliassa. Sitä on kuvattu melko yleiseksi tai yleiseksi ainakin levinneisyysalueensa keskiosissa. Sen uskotaan vähenevän tulevaisuudessa Amazonin sademetsän tulvametsien hakkuiden takia. 

## Elinympäristö
Amazoniankipuaja elää várzea-metsissä (kausittaisesti tulviva) ja igapó-metsissä (pysyvästi tulviva). Sen elinympäristöt sijaitsevat alle 200 metrin korkeudella merenpinnasta.

## Lähteet
Tiia Kantanen

**Tiia Kantanen** (s. 8. marraskuuta 1985) on suomalainen pesäpalloilija, joka edustaa Vihdin Palloa. Hänen kasvattajaseuransa on Heinolan Maila-Pojat.

Superpesiksen runkosarjassa Kantanen on pelannut kaikkiaan 89 ottelua, joissa on tuonut 11 juoksua ja lyönyt 11. Yhteensä superpesiksen otteluita on kertynyt tilastoihin 111. Kärkilyöntipisteitä hän on kerännyt pelaamissaan otteluissa 178. Superpesiksen ylemmissä pudotuspeleissä Kantanen on pelannut kaksi ottelua, joissa on kerännyt tililleen kaksi kärkilyöntipistettä. Kantanen on pelannut alemmissa pudotuspeleissä 4 ottelua ja karsintasarjassa 6 ottelua. 

## Lähteet
Grant Clitsome

**Grant Clitsome** (s. 14. huhtikuuta 1985 Gloucester, Ontario) on kanadalainen jääkiekkoilija, pelipaikaltaan puolustaja. Hän edustaa NHL-seura Winnipeg Jetsiä.

## Ura
Columbus Blue Jackets varasi Nepean Raidersissa kanadalaisessa juniorisarja Central Junior Hockey Leaguessa (CJHL) pelanneen Clitsomen NHL:ään  yhdeksännellä kierroksella, vuorolla 271. Hän pelasi varauksensa jälkeen neljä kautta (2004–2008) yhdysvaltalaisen Clarksonin yliopiston joukkueessa Golden Knightsissa ja oli voittamassa kaudella 2006–2007 yliopistosarja ECAC Hockeyn mestaruutta. Kaudella 2007–2008 hänet nimettiin NCAA:n itärannikon toiseen tähdistökentälliseen. 

Clitsome teki ammattilaisdebyyttinsä keväällä 2008 Blue Jacketsin silloisessa farmijoukkueessa Syracuse Crunchissa. Hän pelasi ensimmäiset NHL-ottelunsa kaudella 2009–2010, josta suurin osa meni kuitenkin vielä AHL:ssä. Kaudesta 2010–2011 hän pelasi puolet NHL:ssä ja puolet AHL.ssä, ja kausi 2011–2012 oli ensimmäinen, jonka hän pelasi kokonaan NHL:ssä. 

Helmikuussa 2012 Clitsome siirtyi kesken kauden Winnipeg Jetsiin waivers-listan kautta ja heinäkuussa 2013 hän solmi seuran kanssa kolmivuotisen jatkosopimuksen. Hän oli työsulun lyhentämällä NHL-kaudella 2012–2013 joukkueensa sisäisen plus-miinus-tilaston voittaja yhdessä Andrew Laddin kanssa lukemalla +10 ja joukkueensa toiseksi eniten pisteitä tehnyt puolustaja Dustin Byfuglienin jälkeen tehtyään 16 tehopistettä, neljä maalia ja 12 syöttöpistettä, 44:ssä ottelussa. Hänen roolinsa joukkueensa puolustuksessa kasvoi kauteen 2011–2012 verrattuna. 

## Lähteet

## Aiheesta muualla
*
*
Väinö E. Hyvönen

**Väinö Erland Hyvönen** (14. joulukuuta 1903 Hausjärvi – 23. huhtikuuta 1987 Turku) oli suomalainen rovasti ja kristillinen kirjailija.

Hyvönen toimi Turun tuomiokirkkoseurakunnan I kappalaisena 1953–1967. Hyvönen toimi myös seurakunnan partiolippukunta Turun Sinikotkien lippukunnanjohtajana vuosina 1940–1945 sekä 1947–1952.

## Teoksia
* *Sanan valossa*. Tekijä, Turku 1933
* *Millä lunastat sielusi?*. Tekijä, Turku 1934
* *Pyhiä siteitä*. Suomen metodistikirkko, Helsinki 1934
* *"Tule ja katso"*. Tekijä, Turku 1934
* *Iäisyyden edessä*. Tekijä, Turku 1935
* *Iltahuuto*. Tekijä, Turku 1940
* *Minä uskon*. Tekijä, Turku 1940
* *Nuoret pyhillä poluilla : kokemuksia kristillisessä opintokerhotyössä*. Agricola-seura, Helsinki 1940
* *Varma sana*. Tekijä, Turku 1940
* *Professori Nillan kirjeitä Tonttulasta* ; kuvittanut Arvo Lukala. Aura, Turku 1945
* *Kipinä-kuoro kotona ja vierailla mailla : poimintoja viisitoistavuotistaipaleelta*. Turku 1948
* *Nuorten tie*. Turun tuomiokirkkoseurakunnan nuorisotyön julkaisu. Turun tuomiokirkkoseurakunta, Turku 1948
* *Ihmiskunnan uskonnot : ohjeita [[Olavi Castrén]]in, [[Aarre Lauha]]n ja [[Eelis Gulin]]in teoksen "Ihmiskunnan uskonnot" opiskeluun* ; kirj. Väinö Hyvönen, Uriel Nokkala. Opintotoiminnan keskusliitto, Helsinki 1949
* *Kunstenniemi kutsuu*. Turun tuomiokirkkoseurakunnan nuorisotyön julkaisuja 3. Turku 1953
* *Sanoma tytöille*. Turun tuomiokirkkoseurakunnan nuorisotyön julkaisuja 2. Turku 1953
* *Miesten sana*. Turun tuomiokirkkoseurakunnan miestyön julkaisuja 1. Turun tuomiokirkkoseurakunta, Turku 1963
* *Perhekirkko*. Turun tuomiokirkkoseurakunnan miestyön julkaisuja 2. Turun tuomiokirkkoseurakunta, Turku 1963
* *Minua on johdatettu : Punavuorelta tuomiokirkkoon*. Kuva ja sana, Helsinki 1964
* *Miesten sanomaa*. Turun tuomiokirkkoseurakunnan miestyön julkaisuja 3. Turun tuomiokirkkoseurakunta, Turku 1965
* *Siellä jossakin*. Kuva ja sana, Helsinki 1965
* *Miesten sarkaa*. Turun tuomiokirkkoseurakunnan miestyön julkaisuja 4. Turun tuomiokirkkoseurakunta, Turku 1966
* *Tähden miehet*. Kuva ja sana, Helsinki 1966 
* *Kiusattu Kristus*. Kuva ja sana, Helsinki 1974
* *Turisti ja kirkko*. Shalom, Helsinki 1976
* *Astelin pyhillä kivillä*. Ari-kustannus, Saarijärvi 1977
* *Viisas voittaa sieluja*. Ari-kustannus, Saarijärvi 1977
* *Pyhät vedet*. Kuva ja sana, Helsinki 1980
* *Sana alttarilta*. Kuva ja sana, Helsinki 1981
* *Kiusatun ihmisen Kristus*. Kuva ja sana, Helsinki 1983
* *Pisara kovertaa kiven*. Kuva ja sana, Helsinki 1985

## Lähteet
* 
* Pappisluettelo - Turun tuomiokirkkoseurakunta
* Turun Sinikotkien lippukunnanjohtajaluettelo
On the Border

**On the Border** on yhdysvaltalaisen Eagles-rockyhtyeen kolmas studioalbumi, joka julkaistiin vuonna 1974.

Albumin teon aikana yhtye koki merkittäviä muutoksia. Yhtye yritti saada albumista enemmän hard rock -painotteista, mutta he kokivat, että tuottaja Glyn Johns korosti countrypuolta. Yhtye ehti nauhoittaa vain kaksi kappaletta ennen kuin Johnsin tilalle palkattiin Bill Szymczyk.

Glenn Freyn pyynnöstä yhtye otti mukaan kitaristi Don Felderin, joka soitti slide-kitaraa kappaleessa ”Good Day in Hell”. Yhtye oli niin vakuuttunut, että he kutsuivat Felderin yhtyeeseen ”viidenneksi Eagleksi”.

Albumi saavutti 17. sijan listoilla ja sitä myytiin kaksi miljoonaa kappaletta. Albumilta julkaistiin kolme singleä: ”Already Gone”, ”James Dean” ja ”Best of My Love”. Singlet saavuttivat listoilla sijat #32, #77 ja #1.

*On the Border* on ensimmäinen albumi, jonka Eagles julkaisi nelikanavaisella surround-äänellä. Se julkaistiin nelikanava 8-raitaisena ja CD-4 LP:nä.

## Kappaleet

## Kokoonpano
* Glenn Frey - laulu, soolokitara, slide-kitara, piano
* Don Henley - laulu, rummut, kitara
* Randy Meisner - laulu, basso
* Bernie Leadon - laulu, kitara, banjo, steel-kitara
* Don Felder - sähkökitara, slide-kitara
Marika Karhu

**Marika Karhu** (s. 22. huhtikuuta 1988) on suomalainen pesäpalloilija, joka edustaa Vihdin Palloa. Hänen kasvattajaseuransa on Espoon Pesis.

Superpesiksen runkosarjassa Karhu on pelannut kaikkiaan 42 ottelua, joissa on lyönyt kolme ja tuonut 23 juoksua. Kärkilyöntipisteitä hän on kerännyt pelaamissaan runkosarjan otteluissa 102. Superpesiksen pudotuspeleissä Karhu on pelannut kuusi ottelua, joissa on tuonut yhden juoksun. Lisäksi hän on pelaamissaan pudotuspelien otteluissa kerännyt tililleen kaksi kärkilyöntipistettä.

## Lähteet
Hot n Cold

"**Hot n Cold**" on amerikkalaisartisti Katy Perryn esittämä kappale. Kappaleen ovat sanoittaneet ja säveltäneet Dr. Luke, Max Martin ja Perry Perryn menestyksekkäälle *[[One of the Boys]]* -studioalbumille. Kappale julkaistiin albumin toisena singlenä, ja se kertoo sanoituksiltaan epävakaasta heteroparisuhteesta Perryn omasta näkökulmasta.

Kappale sijoittui Billboard Hot 100 -listan kolmannelle sijalle ja on Perryn toinen peräkkäinen kolmen parhaan joukkoon päässyt single hänen aiemman kansainvälisen menestyskappaleensa "I Kissed a Girlin" jälkeen. Kappaleesta tuli Perryn toinen viiden parhaan joukkoon päässyt single Britanniassa, Australiassa, Irlannissa ja Uudessa-Seelannissa, ja se pääsi listan kärkeen viidessätoista maassa, kuten Suomessa, Saksassa, Kanadassa, Norjassa, Espanjassa ja Tanskassa.

Syyskuussa 2011 "Hot n Cold"-singleä oli myyty yli viisi miljoonaa digitaalista latausta. Perry on esittänyt kappaleesta simlishinkielisen version The Sims 2: Kaupunkikämppää varten. Perry esitti kappaleesta myös Seesamtie-sarjaa varten Muppett-hahmo Elmon kanssa oman version, jonka Seesamtie-sarjan kehittäjät kuitenkin poistivat lopullisesta jaksosta sen epäasianmukaisen sisällön takia.

## Lähteet
Pakistanin maanjäristys 2013

**Pakistanin maanjäristys 2013** tapahtui Pakistanssa Balochistanin provinssissa 24. syyskuuta 2013. Järistyksen momenttimagnitudi oli 7,7. Ainakin 515 ihmistä menehtyi,  ja satatuhatta jäi kodittomiksi.

Järistys sai aikaan uuden pikkusaaren, joka on 20 metriä korkea, kymmeniä metrejä pitkä ja sijaitsee 200 metriä rannikosta.

## Lähteet
Mari Makkonen

**Mari Makkonen** (s. 22. kesäkuuta 1992) on suomalainen pesäpalloilija, joka edustaa Vihdin Palloa. Hän on myös seuran omia kasvatteja.

Superpesiksen runkosarjassa Makkonen on pelannut kaikkiaan 41 ottelua, joissa on lyönyt kuusi ja tuonut 25 juoksua. Kärkilyöntipisteitä hän on kerännyt pelaamissaan runkosarjan otteluissa 79. Superpesiksen pudotuspeleissä Makkonen on pelannut kolme ottelua, joissa on tuonut yhden juoksun. Lisäksi hän on pelaamissaan pudotuspelien otteluissa kerännyt tililleen kuusi kärkilyöntipistettä.

## Lähteet
Jaakko Hosia

**Jaakko Hosia** (14. toukokuuta 1941 Pori – 16. marraskuuta 2005 Tuusula) oli suomalainen taidemaalari. Hän opiskeli vuodesta 1964 Taideteollisessa opistossa, mutta oli jo aiemmin opiskellut kaksi vuotta Italiassa.

Hosia ei hakenut apurahoja, koska halusi välttää epäilyt sukulaisuussuhteiden hyödyntämisestä, sillä hänen setänsä Heikki Hosia oli opetusministeriön kansliapäällikkö 1964–1972. Poliittisista syistä hän ei 1960-1970-luvulla liittynyt Taidemaalariliittoon, mutta hänen lapsensa hoitivat jäsenyyden häneltä salaa 1990-luvulla. Hän sai taiteilijaeläkkeen 1994.

Hänen isänsä oli kirjailija Eino Hosia, joka kaatui 1941.

## Lähteet
Saara Palomäki

**Saara Palomäki** (s. 11. marraskuuta 1990) on suomalainen pesäpalloilija, joka edustaa Vihdin Palloa. Hänen kasvattajaseuransa on Joensuun Maila.

Superpesiksen runkosarjassa Palomäki on pelannut kaikkiaan 53 ottelua, joissa on lyönyt yhdeksän ja tuonut 12 juoksua. Kärkilyöntipisteitä hän on kerännyt pelaamissaan runkosarjan otteluissa 92. Superpesiksen pudotuspeleissä Palomäki on pelannut yhden ottelun, jossa on kirjauttanut tililleen yhden kärkilyöntipisteen.

## Lähteet
Mehipäivikit

**Mehipäivikit** (*Carpobrotus*), toisinaan nimellä hottentotinviikunat, on päivikkikasvien heimon suku, joka on kotoisin Etelä-Afrikasta. Sen suikertavavartisilla lajeilla lehdet ovat meheviä ja marjamaiset hedelmät ovat syötäviä. Kukat ovat suurehkoja ja niissä on kymmeniä värikkäitä terälehtiä. Läntisessä Euroopassa on lentohietikoille kotiutunut tulokaslajina yksi suvun laji, viikunapäivikki (*Carpobrotus edulis*).

## Lajeja
* punapäivikki (*Carpobrotus acinaciformis*)
* viikunapäivikki eli hottentottiviikuna (*Carpobrotus edulis*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Carpobrotus''
* Suomen Lajitietokeskus: Mehipäivikit – ''Carpobrotus''
Petra Pihlström

**Petra Pihlström** (s. 31. maaliskuuta 1983) on suomalainen pesäpalloilija, joka edustaa Vihdin Palloa. Hänen kasvattajaseuransa on Tapanilan Erä.

Superpesiksen runkosarjassa Pihlström on pelannut kaikkiaan 45 ottelua, joissa on lyönyt 34 ja tuonut 18 juoksua. Kärkilyöntipisteitä hän on kerännyt pelaamissaan runkosarjan otteluissa 143. Superpesiksen pudotuspeleissä Pihlström on pelannut kuusi ottelua, joissa on tuonut yhden juoksun. Tämän lisäksi hän on pelaamissaan pudotuspeliotteluissa kirjauttanut tililleen 14 kärkilyöntipistettä.

## Lähteet
Mari Sallinen

**Mari Sallinen** (s. 5. huhtikuuta 1982) on suomalainen pesäpalloilija, joka edustaa Vihdin Palloa. Superpesiskausia hän on pelannut vuosina 1998–2016.

Superpesiksen runkosarjassa Sallinen on pelannut kaikkiaan 200 ottelua, joissa on lyönyt 114 ja tuonut 116 juoksua. Kärkilyöntipisteitä hän on kerännyt pelaamissaan runkosarjan otteluissa 783. Superpesiksen ylemmissä pudotuspeleissä Sallinen on pelannut 15 ottelua, joissa on sekä lyönyt että tuonut 3 juoksua. Tämän lisäksi hän on pelaamissaan pudotuspeliotteluissa kirjauttanut tililleen 22 kärkilyöntipistettä.

## Saavutukset
* Superpesiksen kuukauden pelaaja: heinäkuu 2012 

## Lähteet
Heiska ja Heta

**Heiska ja Heta** (Modeste et Pompon) on belgialainen André Franquinin luoma huumorisarjakuva. Sen ensijulkaisu oli belgialaisessa Tintin-lehdessä 19. lokakuuta 1955.

## Suomessa
**Nasta* ja *Nastasarjat* (yksisivuisia, yleensä takakansissa), käännös Jukka Heiskanen ja käännöstekstin tussaus Jussi Karjalainen, 1957–1965 / Valiolehdet 
**Suuri sarjakuvakirja 2* (s. 32–51), 1985 / Jalava

## Hahmot
*Heiska, äkkipikainen mies 
*Heta, Heiskan tyttöystävä 
*Felix, Heiskan ystävä ja serkku, mutta myös ärsyttävä myyntimies 
*3 sukulaispoikaa, asuvat Heiskan ja Hetan luona 
*sekä muita hahmoja 

## Tekijät
Käsikirjoittajina olivat muun muassa René Goscinny, Peyo ja Greg.

Piirtäjät:
*1955–1959 André Franquin (n. 200 sivua)  
*1959–1968 Dino Attanasio 
*1968–1975 Mittei
*1975 Griffo
*1976–1984 Dupont
*1980–1988 Walli
*1981 Eric

## Lähteet
Helmi Piisinen

**Helmi Alina Piisinen** (1. tammikuuta 1904 Kuopion maalaiskunta – 14. kesäkuuta 1989 Helsinki) oli suomalainen runoilija, joka on julkaissut runojaan omakustanteena. Piisinen on myös säveltänyt ja sanoittanut lauluja, joita hän on julkaissut itse c-kasetilla 1980-luvulla.

Piisisen vanhemmat olivat maanviljelijä Kalle Tarvainen ja Anna Oinonen. Hän oli naimisissa 1925–1954 kirvesmies Johannes Piisisen kanssa.

## Teoksia
* *Suvikukkia*: Helmi Piisisen laulukokoelma. Tekijä, Helsinki 1974
* *Tuoreita suvikukkia*: laulukokoelma. Tekijä, Helsinki 1977
* *Tuoreimmat suvikukat*: laulukokoelma. Tekijä, Helsinki 1980
* *Laula mun lauluni*: laulukokoelma. Tekijä, Helsinki 1983

## Lähteet
* 

### Viitteet
Metoksi

Erityisesti orgaanisessa kemiassa **metoksi** viittaa funktionaaliseen ryhmään, jossa metyyliryhmä on sitoutunut happeen. Tämän alkoksiryhmän kaava on O&ndash;CH3.

Dimetyylieetteri sisältää kaksoismetoksiryhmän; muita metoksieettereitä ovat metoksietaani ja metoksipropaani. Metoksiryhmä esiintyy meskaliinissa ja sen johdoksissa, kuten 2C-B, 2C-E ja 2C-P.
Hourunkosken voimalaitos

**Hourunkoski** eli **Houru** on Koskienergia Oy:n vesivoimala Lapualla Lapuanjoessa. Sen rakennutti Lapuan Sähkö Oy ja se valmistui 1923. Laitoksen teho oli 1980-luvulla 0,52 megawattia, myöhemmin 0,7 megawattia. Energiantuotanto on keskimäärin 3,2 GWh/a ja putouskorkeus 7,3 metriä. Voimala on yksi Lapuanjoen kuudesta vesivoimalaitoksesta.

## Lähteet
Stuart Beattie

**Stuart Beattie** (s. 1972) on australialainen elokuvakäsikirjoittaja ja -ohjaaja. Hän on käsikirjoittanut muun muassa Michael Mannin ohjaaman elokuvan *[[Collateral – väärä aika väärä paikka]]* (2004), josta hän oli Bafta-palkinnon ehdokkaana. 

## Lähteet

## Aiheesta muualla
*
Starckjohann

**Starcjohann** voi tarkoittaa seuraavia:

* Starckjohann, saksalaisperäinen, Viipurissa asunut kauppiassuku
* Oy Starckjohann & Co. Ab, myöhemmin *Starckjohann-Telko*, Suomessa 1868-1999 toiminut rautakauppa-alan yritys, nykyisen Starkin ja BE Groupin edeltäjä.
Pyhän Hengen katedraali

**Pyhän Hengen katedraali** (, ), on Valko-Venäjän pääkaupungin Minskin historiallisessa keskustassa sijaitseva, vuosina 1633–1642 (toisen lähteen mukaan 1642–1687) rakennettu, kirkko. Se rakennettiin alkujaan katolisen bernardiininunnaluostarin kirkoksi. Luostarin perustamisen yhteydessä 1633 ensimmäinen kirkkorakennus rakennettiin puusta, mutta tämä korvattiin pian kivikirkolla.

Vuonna 1687 kivikirkko pyhitettiin Neitsyt Marian syntymän mukaan. Häntä kuvaava, ihmeitätekevänä kunnioitettu ikoni reliikkeineen oli paavi Urbanus VIII:n lahjoittama, ja se koristi aikoinaan kirkon pääalttaria. Benediktiininunnien luostari ja sen kirkko toimi 1800-luvun puoliväliin saakka. Vuonna 1853 luostari suljettiin ja sen nunnat siirrettiin Njasvižin nunnaluostariin.

Vuonna 1869 luostarialue annettiin ortodoksikirkolle. Kirkkorakennusta uudistettiin. Siitä aiottiin tehdä teologinen seminaari, joten kirkko pyhitettiin slaaviopettajien Kyrillos ja Metodios kunniaksi. Seuraavana vuonna kirkko kuitenkin pyhitettiin uudelleen Pyhän Hengen läsnäololle (laskeutumiselle). Slutskin Pyhän kolminaisuuden luostarista saapuneet munkit perustivat luostarialueelle ortodoksisen miesluostarin.

Nykyään se on Valko-Venäjän ortodoksisen kirkon pääkatedraali, samoin kuin sen Minskin ja Slutskin hiippakunnan keskuskirkko sekä Valko-Venäjän kirkon päämiehen, metropoliitta Filaretin kotikirkko. Se on Minskin suurimpia kirkjoja.

Kirkon ikoneista tunnetuimpiin lukeutuu Minskin Jumalanäidin ikoni, jota kunnioitetaan ihmeitätekevänä kuvana.

## Lähteet

## Aiheesta muualla

*  Kafedralnyi sobor   (minsk-old-new.com)
* Minskii Svjato-Duhov kafedralnyi sobor  (church.by)
* 
* Cathedral of the Holy Spirit  (inyourpocket.com)
Panarkismi

**Panarkismi** on poliittinen filosofia, jonka mukaan yksilöllä tulisi olla oikeus liittyä tai erota erilaisista hallintoalueista ja niiden toimivallasta ilman alueelta poistumisen pakkoa. Sanan ”panarkismi” keksi belgialainen kirjailija Paul Émile de Puydt vuonna 1860.

## Lähteet
Los Solidarios

**Los Solidarios** ('Solidaarisuus') oli 1920-luvun alussa Barcelonassa perustettu anarkosyndikalistinen aseellinen järjestö. Se syntyi vastavoimaksi Espanjan hallituksen ja työnantajajärjestöjen ammattiyhdistysliikkeeseen kohdistamaan painostukseen ja väkivaltaan. Ryhmä jatkoi myöhemmin taistelua myös diktaattori Miguel Primo de Riveran hallintoa vastaan. Los Solidariosin jäsenet kuuluivat anarkosyndikalistiseen Confederación Nacional del Trabajo -ammattiliittoon, jolla oli yli 250&nbsp;000 jäsentä.

Los Solidariosin perustajia ja keskeisiä hahmoja oli tunnettu anarkisti Buenaventura Durruti. Hän oli jo aikaisemmin Ranskasta maanpaosta palattuaan ollut mukana San Sebastianin kaupungissa toimineessa Los Justicieros (Kostajat) -ryhmässä. Los Solidarios teki useita pankkiryöstöjä ja poliittisia murhia. Ryöstöistä tunnetuin oli syyskuussa 1923 Espanjan keskuspankin Banco de Españan Gijónin-konttorin ryöstö, josta anarkistit saivat saaliiksi yli 600&nbsp;000 pesetaa ja haavoittivat pankinjohtajaa.

Poliittisista murhista merkittävin oli kardinaali Juan Soldevilla y Romeron surmaaminen pommi-iskulla kesäkuussa 1923. Romeron murha oli kosto ammattiyhdistysaktiivi Salvador Seguin ampumisesta, jonka takana oli espanjalainen työnantajaliitto. Kardinaali oli sen merkittävimpiä tukijoita ja rahoittajia. Jo kahta vuotta aiemmin, ennen Los Solidariosin varsinaista syntyä olivat katalonialaiset anarkistit surmanneet Madridissa pääministeri Eduardo Daton. Kardinaali Romeron murhan jälkeen suuri osa ryhmän jäsenistä joutui pakenemaan ulkomaille, aluksi Ranskaan ja myöhemmin Latinalaiseen Amerikkaan, jossa he tekivät pankkiryöstöjä ainakin Chilessä ja Argentiinassa. Eurooppaan palattuaan Los Solidariosin jäsenet suunnittelivat Espanjan kuninkaan Alfonso XIII:n murhaamista tämän Pariisin vierailun yhteydessä, mutta hanke paljastui ja ryhmä karkotettiin Belgiaan, josta he saivat oleskeluluvan.

Espanjan toisen tasavallan syntymisen aikaan vuonna 1931 Los Solidariosin aktivistit palasivat jälleen Espanjaan ja alkoivat toimia anarkistisen Federación Anarquista Ibérica -järjestön sisällä sen radikaalina siipenä. Tammikuussa 1932 järjestö organisoi kansannousun Kataloniassa yhdessä trotskilaisten kanssa. Espanjan sisällissodan syttyessä vuonna 1936 oli ryhmä jo käytännössä hajonnut, mutta sen jäsenet osallistuivat kuitenkin sotaan tuhansien muiden espanjalaisten anarkistien tavoin tasavaltalaisten rinnalla.

## Ryhmän keskeisiä jäseniä

*Joan García Oliver
*Buenaventura Durruti
*Francisco Ascaso
*Gaston Leval
*Antonio Ortiz Ramírez
*Gregorio Jover
*Ricardo Sanz
*Antonio Martín Escudero
*Miguel García Vivancos
*Rafael Torres Escartín

## Lähteet
Eduardo Dato

**Eduardo Dato e Iradier** (12. elokuuta 1856 La Coruña – 8. maaliskuuta 1921 Madrid) oli espanjalainen poliitikko. Liberaalikonservatiivista puoluetta edustanut Dato toimi Espanjan pääministerinä vuosina 1913–1915, 1917 ja 1920–1921. Hänet murhattiin vuonna 1921.

## Ura
Dato valittiin Espanjan parlamenttiin eli cortesiin ensi kerran vuonna 1884, ja hän liittyi Francisco Silvelan johtamaan maltillisten konservatiivien ryhmään. Hän toimi sisäministeriön alivaltiosihteerinä vuonna 1892 ja sisäministerinä Silvelan ensimmäisessä hallituksessa 1899–1900 sekä oikeusministerinä Silvelan toisessa hallituksessa 1902–1903. Ministerinä Dato ajoi läpi uutta työlainsäädäntöä, jolla muun muassa säädeltiin nais- ja lapsityövoiman käyttöä teollisuudessa, määrättiin työläisille korvauksia työtapaturmista ja perustettiin erityinen työinstituutti valmistelemaan uutta lainsäädäntöä. Hänet valittiin vuonna 1907 Madridin pormestariksi ja hän oli myös Espanjan edustajainhuoneen puhemiehenä 1907–1909.

Dato tuli ensimmäisen kerran pääministeriksi lokakuussa 1913, kun konservatiivipuolueen johtaja Antonio Maura kieltäytyi muodostamasta hallitusta ellei hänen mahdottomina pidettyihin ehtoihinsa suostuttaisi. Konservatiivipuolue jakautui tämän jälkeen sisäisesti kahtia siten, että Dato johti puoluetta enemmistön tuella, mutta pieni jyrkän oikeistolainen siipi ryhmittyi Mauran ympärille. Ensimmäisen maailmansodan puhjettua vuonna 1914 Daton hallitus julisti Espanjan puolueettomaksi. Se myös perusti Katalonialle rajoitettua itsehallintoa merkinneen *[[mancomunidad]]*-instituution. Daton ensimmäinen hallitus joutui eroamaan joulukuussa 1915.

Dato oli toisen kerran pääministerinä kesäkuusta lokakuuhun 1917. Hänen toinen hallituksensa keskeytti parlamentin istunnot ja peruutti tilapäisesti eräitä perustuslaillisia oikeuksia voidakseen tehokkaammin taistella lakkoliikkeitä ja kansalaislevottomuuksia vastaan. Daton kolmas pääministerikausi kesti huhtikuusta 1920 aina hänen maaliskuussa 1921 tapahtuneeseen murhaansa asti. Hänen kolmas hallituksensa muun muassa perusti Espanjan työministeriön ja yritti palauttaa konservatiivipuolueen yhtenäisyyden.

## Murha
Kahdella viimeisellä pääministerikaudellaan Dato tuli tunnetuksi ammattiliittoja vastaan aloittamastaan ”likaisesta sodasta”, joka käsitti ammattiyhdistysten jäseniin kohdistunutta hallituksen ja työnantajajärjestöjen painostusta ja väkivaltaa. Työnantajien palkkaamat asemiehet murhasivat useita ammattiyhdistysaktiiveja, ja heitä kuoli myös epäselvissä oloissa pidätettyinä ollessaan. 

Dato oli vuonna 1917 määrännyt armeijan hajottamaan yleislakon, ja yli 70 työläistä menetti siinä yhteydessä henkensä. Tapaus johti Daton toisen hallituksen eroon. Maaliskuussa 1921 kolme katalonialaista anarkistia surmasi Daton ampumalla hänet Puerta de Alcalán riemukaaren edustalla Madridissa.

## Katso myös
*Los Solidarios

## Lähteet

## Aiheesta muualla
Espanjan pankki

**Banco de España** on Espanjan keskuspankki. Se on jäsenenä Euroopan keskuspankin valvomassa Euroopan keskuspankkijärjestelmässä (EKPJ). Banco de España on perustettu vuonna 1782. 

Kesäkuusta 2018 pankin kuvernöörinä on toiminut Pablo Hernández de Cos.

Pankki kuuluu maailman keskeisimpien, rahajärjestelmän vakautta turvaavien keskuspankkien ja on jäsen Financial Stability Boardissa.

## Lähteet

## Aiheesta muualla

* Pankin kotisivu  (bde.es)
Pasi Kesseli

**Pasi Juhani Kesseli** (s. 5. joulukuuta 1958 Kankaanpää) on suomalainen kirjailija, luennoitsija ja sotilas. Hän on sotilasarvoltaan eversti.

## Kirjallisuus
* Kumouksellinen ja vastakumouksellinen sota : tutkimus Malaijan (1948-60), Vietnamin (1946-75) ja Algerian (1954-62) sodista, (1998) Gummerus
* Täss' Savon joukko tappeli : Pohjois-Savon sotilasmuistomerkit, (2003)
* Jatkosodan tiellä, (2004) Gummerus
* Mihin sotahistorian tutkimuksen painopiste tulisi tulevaisuudessa suunnata?

## Lähteet
Markus Leppo

**Markus Leppo** (22. syyskuuta 1934 Viipuri – 28. huhtikuuta 1994 Helsinki) oli suomalainen valokuvaaja.

Leppo toimi 1957–1958 *[[Helsingin Sanomat|Helsingin Sanomien]]* kuvatoimittajana, kunnes ryhtyi vapaaksi kirjailijaksi ja valokuvaajaksi.

1960–1970-luvulla Leppo dokumentoi muun muassa suomalaista talonpoikaisarkkitehtuuria ja kirkkojen vaivaisukkoja. Vuonna 1973 Amos Andersonin taidemuseo esitteli Lepon vaivaisukkokuvia laajana multivisioesityksenä, ja 1970-luvun lopulla kuvat kiersivät näyttelynä Pohjoismaissa.

Vuonna 1987 hänelle myönnettiin valokuvataiteen valtionpalkinto.
1980-luvulla Leppo toimi vuonna 1984 perustamansa Suomen Yhdyspankin valokuvakokoelman intendenttinä.

Syyskuussa 2013 Marimekon plagiointikohussa tekstiilitaiteilija Maija Louekarin kuosin *Hetkiä* todettiin perustuvan Markus Lepon valokuvaan 1960-luvun Helsingistä.

Leppo on Maija Isolan tyttärentyttären isä.

## Teoksia
*1967: *Vaivaisukot.*
*1970: *Vaivaisveistokset.* Lyhyt dokumenttielokuva.
*1971: *Forssa: Raportti kasvavasta kaupungista.*
*1972: *Helsinki.*
*1973: *Talonpoikaistalot: Talonpoikaisarkkitehtuurin katoavaa kauneutta.*
*1979: *Vanha Helsinki.* .
*1979: *Suomen vaivaisukot.*
*1984: *Helsinki värikuvina.*
*1985: *Helsingin kaupunginjohtajan virka-asunto.*
*1989: *Suomen Yhdyspankin valokuvakokoelma.*

## Lähteet
Luettelo televisiosarjan Isänmaan puolesta jaksoista

*[[Isänmaan puolesta (televisiosarja)|Isänmaan puolesta]]* () on yhdysvaltalainen jännitysdraamasarja, jonka ovat luoneet Howard Gordon ja Alex Gansa.

## Yleiskatsaus


## Jaksolista
### Ensimmäinen tuotantokausi (2011)

|}

**Huomioitavaa**

### Toinen tuotantokausi (2012)

|}

### Kolmas tuotantokausi (2013)

|}

### Neljäs tuotantokausi (2014)

|}

### Viides tuotantokausi (2015)

|}

### Kuudes tuotantokausi (2017)

|}

### Seitsemäs tuotantokausi (2018)

|}

### Kahdeksas tuotantokausi (2020)

|}

## DVD-julkaisut

## Lähteet
*''Isänmaan puolesta'' Sarjaoppaassa (Telvis.fi)
*''Isänmaan puolesta'' TVShowsOnDVD.comissa  

### Viitteet

## Aiheesta muualla
*
Isojaakonkukka

**Isojaakonkukka** (*Justicia carnea*) on jaakonkukkien sukuun kuuluva laji. Sitä kutsutaan joskus tieteellisellä nimellä *Jakobinia carnea*. Se kuuluu
akanttikasvien heimoon.

Kasvi latvotaan keväisin ja tällöin sitä voidaan lisätä latvapistokkaista.

## Ulkonäkö ja koko

Kukat ovat roosan väriset. Se voi kasvaa parhaimmillaan 1,5 metriä korkeaksi pensaaksi. Versot ovat monihaaraisia.

## Levinneisyys

Isojaakonkukka on kotoisin Brasiliasta.

## Elinympäristö

Kasvi viihtyy puolivarjossa lämpimällä kasvupaikalla. Ilmankosteuden tulee olla korkea, etenkin kesällä.

## Käyttö

Isojaakonkukkaa käytetään huonekasvina.

## Lähteet

## Aiheesta muualla
* Finto: Kassu – Kasvien suomenkieliset nimet: Isojaakonkukka (''Justicia carnea'')
* ITIS: ''Justicia carnea'' 
* UniProt, Taxonomy: ''Justicia carnea''
Saara Suomalainen

**Saara Suomalainen** (s. 31. lokakuuta 1990) on suomalainen pesäpalloilija, joka edustaa Seinäjoen Maila-Jusseja. Hänen kasvattajaseuransa on Haminan Palloilijat.

Superpesiksen runkosarjassa Suomalainen on pelannut kaikkiaan 182 pesäpallo-ottelua, joissa on lyönyt 327 ja tuonut 23 juoksua. Kärkilyöntipisteitä hän on kerännyt pelaamissaan runkosarjan otteluissa 545. Superpesiksen pudotuspeleissä Suomalainen on pelannut yhdeksän ottelua, joissa on lyönyt seitsemän juoksua. Lisäksi hän on pelaamissaan pudotuspelien otteluissa kerännyt tililleen 52 kärkilyöntipistettä.

## Saavutukset
* Superpesiksen lyöjäkuningatar: 2014

## Lähteet
Johanna Tallgren

**Johanna Tallgren** (s. 3. heinäkuuta 1986) on suomalainen pesäpalloilija, joka edustaa Vihdin Palloa. Hänen kasvattajaseuransa on Roihu.

Superpesiksen runkosarjassa Tallgren on pelannut kaikkiaan 80 ottelua, joissa on lyönyt 13 ja tuonut 93 juoksua. Kärkilyöntipisteitä hän on kerännyt pelaamissaan runkosarjan otteluissa 337. Superpesiksen pudotuspeleissä Tallgren on pelannut neljä ottelua, joissa on tuonut yhden juoksun. Lisäksi hän on pelaamissaan pudotuspelien otteluissa kerännyt tililleen 13 kärkilyöntipistettä.

## Lähteet
Käpyjaakonkukka

**Käpyjaakonkukka** eli **onnenkäpy** (*Justicia brandegeana*) on jaakonkukkien sukuun kuuluva laji. Se kuuluu akanttikasvien heimoon.

Kasvia voidaan lisätä versopistokkaista.

## Ulkonäkö ja koko

Kukat ovat pienet. Ne ovat valkoisia, mutta niillä on punaruskeat suojuslehdet, jotka ovat koristeellisia.

## Levinneisyys

Onnenkäpy on kotoisin Meksikosta.

## Elinympäristö

Kasvi viihtyy aurinkoisella paikalla viileähkössä huoneessa.

## Käyttö

Onnenkäpyä käytetään huonekasvina.

## Lähteet

## Aiheesta muualla
*Puutarha.net: Onnenkäpy, käpyjaakonkukka (käpykukka) (''Justicia brandegeana'') 
*UniProt, Taxonomy: ''Justicia brandegeana'' 
*Flora of Pakistan: ''Justicia brandegeana''
Boutique

**Boutique** on yhdysvaltalaisyhtye Madison Parkin debyyttialbumi. Sen julkaisi BasicLux Records 23. maaliskuuta 2004. Vaikka albumi onnistui tuomaan yhtyeen kuuluisuuteen, se ei päässyt lainkaan listoille.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 

## Arviot

* About.com: ()

## Lähteet
Denis Brodeur

**Joseph Germain Stanislaus Denis Brodeur** (12. lokakuuta 1930 Montréal, Kanada – 26. syyskuuta 2013) oli kanadalainen urheiluvalokuvaaja, jääkiekkomaalivahti ja olympiamitalisti.

Brodeur oli mukana Kanadan olympiapronssia Cortina d’Ampezzossa 1956 voittaneessa joukkueessa. Hän pelasi neljässä ottelussa.

Brodeur työskenteli myöhemmin urheiluvalokuvaajana. Hänelle tehtiin aivoleikkaus helmikuussa 2012, ja hän kuoli 26. syyskuuta 2013 82-vuotiaana.

Brodeurin poika Martin Brodeur on myös jääkiekkomaalivahti ja olympiavoittaja, jota yleisesti pidetään yhtenä kaikkien aikojen parhaista jääkiekkomaalivahdeista.

## Lähteet
* Denis Brodeur Bio, Stats and Results  Olympics at Sports-Reference.com 

### Viitteet
Jaakonkukat

**Jaakonkukat** ja **pantterinkidat** (*Justicia*) on akanttikasvien heimoon kuuluva suku. Sitä kutsutaan joskus tieteellisellä nimellä *Jakobinia*. Sukuun kuuluu noin 700 lajia maailmanlaajuisesti esiintyen trooppisilla ja lämpimillä alueilla.

## Ulkonäkö ja koko
Kukkien värejä ovat roosa ja keltainen.

## Elinympäristö
Kasvit viihtyvät aurinkoisella tai puolivarjoisella kasvupaikalla.

## Lajeja
Suomenkielinen nimi on lajeilla:
* valkopantterinkita (*Justicia adhatoda*)
* tähkäpantterinkita (*Justicia betonica*)
* käpyjaakonkukka eli onnenkäpy (*Justicia brandegeana*)
* isojaakonkukka (*Justicia carnea*)
* keltapantterinkita (*Justicia flava*)
* kanarianpantterinkita (*Justicia hyssopifolia*)
* pikkujaakonkukka  (*Justicia rizzinii*) 

Muita lajeja:
* *[[Justicia americana]]*
* *[[Justicia aurea]]*
* *[[Justicia californica]]*
* *[[Justicia paucifolia]]*
* *[[Justicia procumbens]]*
* *[[Justicia spicigera]]*

## Käyttö
Jaakonkukkia käytetään huonekasveina.

## Lähteet

## Aiheesta muualla
*Finto: Kassu – Kasvien suomenkieliset nimet: Jaakonkukat, pantterinkidat (''Justicia'')
*ITIS: ''Justicia'' 
*United States Department of Agriculture (USDA): ''Justicia'' 
*Flora of China: ''Justicia''
In the Stars

**In the Stars** on yhdysvaltalaisyhtye Madison Parkin toinen studioalbumi. Sen julkaisi BasicLux Records digitaalisesti ladattavana 20. kesäkuuta 2006. Toisin kuin Madison Parkin debyyttialbumi "Boutique", tämä albumi pääsi listoille, sillä se on päässyt iTunesin latauslistoilla muutamaksi viikoksi kymmenen ladatuimman albumin joukkoon.

## Kappaleet

# 
# 
# 
# 
# 
# 
# 
# 
# 
# 
# 
# 

## Arviot

* About.com: ()

## Lähteet
Visti

**Visti** on neljän hengen korttipeli, jossa pakkana toimii tavallinen 52 kortin pakka. Bridge kuitenkin nousi sitä suositummaksi peliksi 1890-luvulla. Pelaajat jaetaan kahteen joukkueeseen ja pelin tavoite on saada vähintään seitsemän tikkiä omalle joukkueelleen.

## Lähteet

## Aiheesta muualla
Väinö Hovi

**Väinö Toivo Hovi** (29. syyskuuta 1913 Muolaa – 11. heinäkuuta 1982 Turku) oli suomalainen fyysikko. Hän oli Turun yliopiston fysiikan professori 1953–1977 ja samalla yliopiston Wihurin fysiikantutkimuslaitoksen johtaja 1957–1977. Hän tutki kiinteän olomuodon ja matalien lämpötilojen fysiikkaa ja myös ydinfysiikkaa. 

Hoville myönnettiin Wihurin kansainvälinen palkinto 1961.

## Julkaisuja
* 
* Useita tieteellisiä artikkeleita

## Lähteet
Indoli-3-aldehydi

**Indoli-3-aldehydi** (C9H7NO) on aldehydiryhmän sisältävä indolin johdannainen. Yhdistettä voidaan käyttää valmistettaessa värejä ja muita orgaanisia yhdisteitä.

## Ominaisuudet
Indoli-3-aldehydi on huoneenlämpötilassa kiinteää valkoista ainetta. Se liukenee pienessä määrin veteen ja paremmin orgaanisiin liuottimiin, kuten etanoliin. Yhdiste reagoi aromaattisille aldehydeille tyypillisin tavoin muun muassa bentsoiinikondensaatiolla ja Cannizzaro-reaktiolla sekä muodostaa oksiimeja, fenyylihydratsoneja ja semikarbatsoneja. 

## Valmistus
Indoli-3-aldehydiä voidaan valmistaa Vilsmeier-reaktiolla indolista, formyylimetyylianiliinista tai dimetyyliformamidista ja fosforyylikloridista. Yhdistettä voidaan syntetisoida myös Reimer–Tiemann-reaktiolla indolin reagoidessa kloroformin kanssa emäksisissä olosuhteissa. Tällöin eniten muodostuva tuote on kuitenkin usein 3-kloorikinoliini.

## Käyttö
Indoli-3-aldehydiä voidaan käyttää tryptofaanin ja väriaineiden synteesissä. Siitä saadaan indigoa tai N-alkyyli-γ-pikoliniumsuolojen kanssa kondensaatiolla kirkkaankeltaista dimetiinisyaniineihin kuuluvaa väriainetta.

## Lähteet

## Aiheesta muualla
* Human Metabolome Database (HMDB): 1H-Indole-3-carboxaldehyde 
* Kyoto Encyclopedia of Genes and Genomes (KEGG): Indole-3-carboxaldehyde 
* ChemBlink: Indole-3-carboxaldehyde
Paul Hoyer

**Paul Gustav Hoyer** (s. 14. maaliskuuta 1945 Helsinki) on suomalainen fyysikko. Hän on Helsingin yliopiston alkeishiukkasfysiikan emeritusprofessori. Hän on tutkinut teoreettista hiukkasfysiikkaa ja etenkin vahvojen vuorovaikutusten perusteoriaa ja sen sovellutuksia.

Hoyer väitteli filosofian tohtoriksi 1977 ja työskenteli ulkomailla vuoteen 1981. Sen jälkeenkin hän on useaan otteeseen ollut Cernissä ja yhdysvaltalaisissa yliopistoissa vierailevana tutkijana ja professorina.

Hoyer valittiin Suomalaisen Tiedeakatemian jäseneksi vuonna 2005.

## Lähteet
Joni Nousiainen

**Joni Pertti Kalevi Nousiainen** (s. 26. lokakuuta 1985 Kitee) on suomalainen pelaajauransa lopettanut pesäpalloilija, joka pelasi Superpesistä kasvattajaseurassaan Kiteen Pallossa sekä Joensuun Mailassa.

Nousiainen pelasi Superpesiksessä 256 runkosarjaottelua tehoin 15+45 lyötyä, 175 tuotua juoksua sekä 862 kärkilyöntiä, joista suurin osa ykköspesälle. Ulkokentällä Nousiainen pelasi yleisimmin kopparina tai polttolinjassa.

Superpesiksen pudotuspeleissä Nousiainen pelasi yhteensä 64 ottelua. Näissä otteluissa hän löi 1+8 juoksua, toi 46 juoksua ja saavutti 219 kärkilyöntipistettä. Nousiainen voitti Kiteen Pallossa SM-kultaa vuonna 2005 ja Joensuun Mailassa SM-pronssia vuonna 2013.

Nousiainen asuu Joensuun Karhunmäessä vaimonsa ja kahden lapsensa kanssa. Hän työskentelee puutavarayhtiö PrimaTimberin toimitusjohtajana sekä väliaikaisesti myös Joensuun Mailan edustusjoukkueiden toimintaa pyörittävän Super-JoMa Oy:n toimitusjohtajana.

## Saavutukset
### Pelaajana
* 1 SM-kulta: 2005
* 1 SM-pronssi: 2013

## Lähteet
* http://www.joensuunmaila.fi/superpesis/pelaajaesittelyt/jani-nousiainen/
* http://www.pesiksenmaailma.fi/index.php/pelaajakortit?pelaajaid=1546&view=pelaajakortti

### Viitteet
Martti Hovi

**Martti Kalervo Hovi** (20. tammikuuta 1915 Virenoja, Orimattila – 6. helmikuuta 2009 Helsinki) oli suomalainen yritysjohtaja. Hän oli Kemiran (ent. Rikkihappo) pääjohtaja ja johtokunnan puheenjohtaja vuosina 1955–1977 sekä johtokunnan päätoiminen puheenjohtaja 1977–1979.

Hovi kirjoitti ylioppilaaksi Lahden yhteiskoulusta vuonna 1933 ja valmistui agronomiksi vuonna 1939. Vuonna 1952 hän valmistui maatalous- ja metsätieteiden maisteriksi.

Hovi toimi talvisodan ja jatkosodan alussa hävittäjälentäjänä, mutta hänet kutsuttiin Valtion viljavaraston osastonjohtajaksi heikentyneen elintarviketilanteen vuoksi.

Vuonna 1940 Hovi aloitti nousujohteisen uransa Valtion Rikkihappo- ja Superfosfaattitehtaat Oy:ssä. Vuonna 1955 hänet nimitettiin yrityksen pääjohtajaksi. Hovi jäi tehtävästä eläkkeelle vuonna 1979.

Hoville myönnettiin vuorineuvoksen arvo vuonna 1964. Vuonna 1977 Helsingin yliopisto nimitti hänet maatalous- ja metsätieteiden kunniatohtoriksi.

## Lähteet
Maija Louekari

**Maija Louekari** (s. 1982 Oulu) on suomalainen tekstiilitaiteilija. Hän opiskeli muotoilua ja sisustusta Taideteollisessa korkeakoulussa ja graafista suunnittelua Kööpenhaminassa.

Vuonna 2003 hän voitti ensimmäisen palkinnon Marimekon ja Taideteollisen korkeakoulun järjestämässä Nuoren elämän raamit -suunnittelukilpailussa kuosillaan *Hetkiä.* Vuonna 2006 hänet palkittiin parhaasta kangasmuotoilusta Elle Deco International Design Awards (EDIDA) 2005 -kilpailussa.

Louekari on suunnitellut Marimekolle monia painokuoseja, asusteita ja sisustusesineitä. Syyskuussa 2013 eräässä Marimekkoa kohdanneessa plagiointikohussa hänen *Hetkiä*-kuosinsa todettiin pohjautuvan Markus Lepon valokuvaan 1960-luvun Helsingistä.

Louekari asuu avoliitossa graafikko Kasper Strömmanin kanssa.

## Lähteet

## Aiheesta muualla
*Maija Louekari Marimekon sivustolla
*Maija Louekari Finnish Design Shopin sivustolla
Janne Juutinen

**Janne Markus Antero Juutinen** (s. 15. helmikuuta 1994 Hyvinkää) on suomalainen jääkiekkoilija, joka on pelannut urallaan kuusi SM-liigaottelua HIFK:ssa ja 78 Mestis-ottelua Kiekko-Vantaalla. HIFK:ssa hän voitti keväällä 2012 A-nuorten Suomenmestaruuden, ja vuonna 2012 hän edusti Suomea 18-vuotiaiden MM-kilpailuissa.

## Ura
### Seuraura
Juutinen on Nurmijärven Kurran kasvatti, mutta siirtyi jo juniori-ikäisenä Helsingin IFK:hon. Hän voitti C-nuorten SM-hopeaa vuonna 2010 ja A-nuorten Suomenmestaruuden vuonna 2012. Juutinen ehti edustaa HIFK:n A-nuoria kaudella 2012–2013 mm. Junior Club World Cupissa, mutta hän oli loukkaantumisen takia sivussa koko A-nuorten SM-liigan runkosarjan ajan.

Kaudella 2013–2014 Juutinen debytoi SM-liigassa. Hän pelasi ensimmäisen SM-liigaottelunsa 28. syyskuuta 2013 Saimaan Palloa vastaan. Kaikkiaan Juutinen pelasi kauden aikana viisi SM-liigaottelua. Kauden 2014–2015 hän pelasi lähes kokonaan lainalla Mestis-joukkue Kiekko-Vantaassa, jossa ensimmäinen kokonainen kausi miesten sarjoissa toi 42 runkosarjaottelussa tehot 4+2=6. Juutinen pelasi HIFK:ssa yhden SM-liigaottelun.

Kauden 2015–2016 Juutinen pelasi kokonaan lainalla Kiekko-Vantaassa ja kauden 2016–2017 III-divisioonan KHT:ssa.

### Maajoukkueura
Juutinen pelasi alle 18-vuotiaiden MM-kilpailuissa vuonna 2012. Yhteensä hän on pelannut 15 poikien maaottelua.

## Tilastot

## Lähteet
*
*

### Viitteet
Vaišyo

**Vaišyo** (, ’antaumuksellisuus, riippuvuus’) on kolmanneksi korkein kasti intialaisessa kastijärjestelmässä , johon kuuluvat maanviljelijät, kauppiaat ja rahanlainaajat.

Kastiin kuuluvat tunnustavat bramiini-kastin ylemmyyden, mutta eivät välttämättä osoita samanlaista asennetta kshatriya-kastia kohtaan. Vaišyot noudattavat yleensä tiukasti säännöksiä, jotka koskevat elintarvikkeita ja vielä tarkemmin yrittävät välttää rituaalista saastumista. Vaišyoiden perinteisen elinkeinot liittyvät kauppaan ja pankkitoimintaan. He yrittävät olla tekemättä fyysistä työtä, mutta joskus he ovat mukana vuokratilallistensa maatöissä.

## Katso myös
* Bramiinit
* Kshatriyat
* Šudrat
Šudra

**Šudra** () on intialaisessa kastijärjestelmässä neljäs kasti, joka on kuvattu *[[Purusha Sukta]]*- ja *[[Rig Veda]]*-teoksissa. Muut kolme varnaa ovat bramiinit (papit), kshatriyat (sotilaat ja aateliset) ja vaišyot (maanviljelijät, karjankasvattajat ja kauppiaat). Šudra-kastiin kuuluvien tehtävä on palvella kolmea muuta varnaa. Šudra-kastiin kuuluvat perinteisesti maanviljelijät ja käsityöläiset.

## Katso myös
* Bramiinit
* Kshatriyat
Kiinanherhiläinen

**Kiinanherhiläinen**, suomalaisissa uutislähteissä kutsuttu nimellä ”Aasian jättiherhiläinen” (*Vespa mandarinia*) on maailman suurin herhiläislaji. Sen vartalo voi kasvaa 50 millimetrin mittaiseksi ja siipien kärkiväli 76 millimetriin. Sen pistin on noin 6 millimetrin pituinen. Kiinanherhiläinen tuottaa erittäin voimakasta hermomyrkkyä, ja sen pistot voivat olla ihmisille tappavia. Esimerkiksi Japanissa lajin pistoon kuolee vuosittain noin 40 ihmistä.

## Hunajamehiläiset puolustautuvat
Japanilaiset hunajamehiläiset ovat osana kiinanherhiläisen ravintokokonaisuutta. Japanilaiset hunajamehiläiset kuitenkin puolustautuvat kiinanherhiläisiä vastaan siten, että kun kiinanherhiläinen on tunkeutumassa mehiläispesään, japanilaiset hunajamehiläiset kasaantuvat palloksi herhiläisen ympärille peittäen sen kokonaan ja estäen sen mahdollisuuden puolustautua. Tämän jälkeen ne alkavat heiluttaa lihaksiaan aggressiivisesti, samalla tavalla kuin ne tekevät silloin, kun ne lämmittävät parveaan sen ollessa kylmä. Tämä toiminta nostaa pallon lämpötilaan kriittiseen pisteeseen, 46 celsiukseen.

Tämän lisäksi pallon sisällä hiilidioksidin määrä nousee mehiläisten valtavan määrän takia. Mehiläiset itse sietävät jopa 50 celsiuksen lämpötiloja, mutta herhiläinen ei voi selvitä kuuman lämpötilan ja hiilidioksidin määrän yhdistelmästä, vaan se kuolee.

## Lähteet
Viirukipuaja

**Viirukipuaja** (*Xiphorhynchus obsoletus*) on kipuajien heimoon kuuluva varpuslintu.

## Levinneisyys
Viirukipuajaa tavataan laajalla alueella Etelä-Amerikan pohjoisosissa. Sitä on kvuattu melko yleiseksi, ja sen kannankehitys on vakaa. Laji on luokiteltu elinvoimaiseksi.

## Lähteet
Aasianherhiläinen

**Aasianherhiläinen** (*Vespa velutina*) on Aasiasta peräisin oleva herhiläislaji. Laji on kooltaan hiukan eurooppalaista herhiläistä pienempi. Aasianherhiläisen voi myös tunnistaa keltaisista jaloista. Aasianherhiläinen on iso tumma myrkkypistiäinen: kuningatar voi olla 30 mm, koiras 25 mm ja työläinen 20 mm pitkä.

Aasianherhiläisen alalaji *V. v. nigrithorax* on alkanut levitä 2000-luvun ensimmäisellä vuosikymmenellä myös Eurooppaan. Ensimmäiset havainnot lajista Ranskassa tehtiin vuonna 2004 ja sen on arveltu levinneen Eurooppaan kansainvälisen kaupan kuljetuksissa. Kolme vuotta myöhemmin alueella oli paikannettu jo 1&nbsp;613 pesää, joista kaukaisin oli jo 300 kilometrin päässä ensimmäisestä havainnosta. Vuonna 2011 lajin oli todettu levinneen myös Espanjan Baskimaahan ja pesähavaintoja oli yli 4&nbsp;000. Lajia pidetään uhkana erityisesti tarhamehiläisille, joita aasianherhiläinen käyttää ravinnokseen. Eurooppalaiset tarhamehiläiset eivät osaa puolustautua aasianherhiläisten hyökkäyksiä vastaan. Ihmistä kohtaan laji ei ole erityisen aggressiivinen, mutta sen pisto voi olla vaarallinen allergisille ihmisille. Aasianherhiläisen arvellaan leviävän edelleen Länsi-Euroopassa erityisesti Atlantin rannikoilla ja Välimeren pohjoisrannikolla.

## Lähteet

## Aiheesta muualla
*Laji.fi: Aasianherhiläinen (''Vespa velutina'')
*Vieraslajit.fi: Aasianherhiläinen (''Vespa velutina'')
*Centre for Agriculture and Biosciences International (CABI): Vespa velutina (Asian Hornet)
Valkokaulakipuaja

**Valkokaulakipuaja** (*Xiphorhynchus fuscus*) on kipuajien heimoon kuuluva varpuslintu.

## Levinneisyys
Valkokaulakipuajaa tavataan Brasilian itäosissa, Paraguayn eteläosissa ja Argentiinan koillisosissa. Lajia on kuvattu melko yleiseksi, ja se on luokiteltu elinvoimaiseksi.

## Lähteet
Rajaniemi

**Rajaniemi** on suomalainen sukunimi, joka on muun muassa seuraavilla henkilöillä:

* Hannu Rajaniemi (s. 1944), lääkäri ja anatomian emeritusprofessori
* Hannu Rajaniemi (1953–2008), jalkapalloilija
* Hannu Rajaniemi (s. 1978), Yhdysvalloissa asuva suomalaissyntyinen kirjailija
* Jyrki Rajaniemi, pesäpallon pelituomari
* Katja Rajaniemi (s. 1979), hiihtosuunnistaja
* Matias Rajaniemi (s. 2002), jääkiekkoilija
* Reino Rajaniemi (1919–1993), pappi, päätoimittaja ja kristillisen oppilaitoksen johtaja 
* Sami Rajaniemi (s. 1992), jääkiekkomaalivahti.
Viiruhuppukipuaja

**Viiruhuppukipuaja** (*Xiphorhynchus ocellatus*) on kipuajien heimoon kuuluva varpuslintu.

## Levinneisyys
Viiruhuppukipuajaa tavataan Boliviassa, Brasiliassa, Kolumbiassa, Ecuadorissa, Perussa ja Venezuelassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.

## Lähteet
Scott Clifton

**Scott Clifton Snyder** (31. lokakuuta 1984 Los Angeles, Kalifornia, Yhdysvallat) on yhdysvaltalainen näyttelijä, jolla on skotlantilais-venäläiset sukujuuret. Suomessa Scott Clifton lienee parhaiten tunnettu Liam Spencerin roolista televisiosarjassa *[[Kauniit ja rohkeat]]*.

## Ura
Ennen läpimurtoaan saippuasarjoissa hän vieraili muun muassa televisiosarjoissa *[[Roswell (televisiosarja)|Roswell]]* ja *[[Amyn lailla]]*. Vuonna 2003 hän sai roolin päiväsaippuasta *[[General Hospital]]*, jossa hän näytteli Dillon Quartermainea vuoteen 2007 asti. Vuosina 2009–2010 hän näytteli Schuyler Joplinia saippuasarjassa *[[One Life to Live]]*. Vuodesta 2010 lähtien hän on näytellyt *Kauniissa ja rohkeissa*.

## Yksityiselämä
Scott Clifton on tunnettu ateisti. Hänellä on oma Youtube-kanava nimellä *Theoretical Bullshit*, jossa hän käsittelee muun muassa ateismia ja kritiikkiä uskontoa ja etenkin kristinuskoa vastaan. Scott Clifton meni naimisiin Nicole Lampsonin kanssa vuonna 2012.

## Aiheesta muualla
Scott Cliftonin Youtube-kanava (TheoreticalBullshit)
Kastanjaperäkipuaja

**Kastanjaperäkipuaja** (*Xiphorhynchus pardalotus*) on kipuajien heimoon kuuluva varpuslintu.

## Levinneisyys
Kastanjaperäkipuajaa tavataan Brasilian pohjoisosissa, Ranskan Guayanassa, Guyanassa, Surinamessa ja Venezuelassa. Lajia on kuvattu melko yleiseksi, mutta sen kannankehitys on laskeva. Se on kuitenkin luokiteltu elinvoimaiseksi, koska sen ei uskota olevan vaarassa.

## Lähteet